section_heading: Tjedan 1 (27. siječnja 2018. – 4. veljače 2018.)
paragraph_text: Prvog dana emitiranje, 27. siječnja 2018. u showu uživo predstavljeno je osamnaest kandidata. Njih četrnaest nalazi se u glavnoj Kući te njih četvero u tajnoj, tzv obiteljskoj kući. Njihov zadatak je složiti priču i jednog dana pri ulasku odglumiti ostalim stanarima da su oni obitelj. Ana je u kuću ušla kao 13. stanar, a zajedno u paru s Orkijem. Njih dvoje proglašeni su baksuznim parom, što za njih znači da nemaju svoju odjeću i krevet već moraju zajedno spavati na podu. Glavni tjedni zadatak prvog tjedna bio je zajednički boravak, upoznavanje, tuširanje i sve ostale zajedničke navike zajedno sa svojim parom. Iako su odnosi bili loši i zadatak nije u potpunosti uspješno odrađen, Big Brother im je progledao kroz prste i ocijeni kako su prvi tjedni zadatak uspješno prošli.